Laatre–Viljandi raudtee

Laatre–Viljandi raudtee ehk Mõisaküla–Viljandi raudtee, rahvasuus Mulgi raudtee oli kitsarööpmeline haruraudtee pikkusega 45,8 km. See ehitati samal ajal Valga–Ruhja–Pärnu raudteega ja avati 1897. aastal.

Raudtee ehitus ja ajalugu
pisi|vasakul|Mulgi Ekspressiks hüütud reisirong Mõisaküla jaamas, u 1935
pisi|Endise kitsarööpmelise raudtee mälestuskivi ja tupik Viljandi jaamas
Raudtee rajati Valga–Ruhja–Pärnu raudtee haruteena, selle ehitustööd algasid nagu peateelgi aastal 1895. Suuremahuliste mullatööde tõttu avati see aga aasta hiljem. Ehitustööde käigus lõhuti ka Sinialliku linnamägi.Mehis Helme, Eesti raudteede 100 aastat, lk 23-25

Keskmiselt maksis ehitus 13 000 rubla versta kohta. 

Aastal 1898 alustati uue raudtee ehitamist Viljandi ja Tallinna vahele. Uue tee valmimisel kujunes see peamiseks teeks ja raudtee hakkas kandma nime Pärnu–Tallinna juurdeveoraudtee, sellal kui Mõisaküla ja Valga vaheline lõik kujunes nüüd haruteeks.Mehis Helme, Eesti raudteede 100 aastat, lk 26

Pärast Eesti iseseisvumist 1918. aastal jäi Mõisaküla–Viljandi raudtee Eesti Vabariigi territooriumile koos Pärnu–Mõisaküla raudteelõiguga Valga–Ruhja–Pärnu raudteest. Need kaks lõiku koos said nimeks Pärnu–Mõisaküla–Viljandi raudtee.

Raudteelõik suleti seoses Tallinna–Viljandi raudteeliini laiarööpmeliseks ehitamisega ja võeti üles 1973. aastal. Viimane reisirong liinil Mõisaküla—Viljandi—Mõisaküla sõitis raudteel 3. juunil 1973.Viimane «mulgi ekspress“; Tee Kommunismile : EKP Viljandi Rajoonikomitee ja Viljandi Rajooni RSN häälekandja, nr. 69, 12. juuni 1973 (DIGAR)

Jaamad
Jaamahooned valmisid peamiselt 1898. aastal.
Sõlmjaam Laatre küla juures ehk Mõisaküla raudteejaam ehitati parun von Stackelbergi kingitud soisele alale, mis täideti pinnasega. Aastal 1900 valmisid töökojad ja raudteejaama ümber tekkinud asula nimetati ümber Mõisakülaks.Mehis Helme: Eesti kitsarööpmelised raudteed 1896-1996, 1996, ISBN 9985-60-248-X, lk 11

Raudteelõigul olid järgmised peatused: 
Mõisaküla raudteejaam (sõlmjaam, ühendus Valga–Ruhja–Pärnu raudteega)
Laatre raudteejaam (pooljaam, avati 1926. aastal Laatre küla juures)
Abja raudteejaam (endine küla tänase Abja-Paluoja linna territooriumil)
Halliste raudteejaam (Halliste kihelkonna keskus)
Kaarli raudteejaam (1930. aastatel nimetati varasem Õisu jaam ümber Kaarli jaamaks ja tehti Õisu küla juurde uus raudteepeatus)Eesti kitsarööpmelised raudteed: Õisu (praegune Kaarli)
Õisu raudteepeatus 
Loodi raudteejaam (pooljaam)
Sinialliku raudteejaam (pooljaam)
Viljandi raudteejaam (aastal 1901 valmis pikenduseks Tallinna–Viljandi raudteeliin)

Viited

fi:Mulgin rata

Kategooria:Eesti kitsarööpmeline raudtee
Kategooria:Eesti endised raudteeliinid
Kategooria:Viljandi kreis